Meibomo liaukos
Meibomo liaukos – skaidrų riebalinį sekretą gaminančios riebalinės liaukos, išsidėsčiusios gretimai voko kremzlės. Šių pailgų liaukų latakai atsiveria į voko kraštą. Riebalinis sekretas iš Meibomo liaukų išskiriamas mirksint, jis sudaro lipidinį ašarų plėvelės sluoksnį. Dėl šio sluoksnio pernelyg greit neišgaruoja ašaros, užtikrinamas tolygus išorinis akies paviršius. Su Meibomo liaukomis susiję akių išsausėjimas, Sjogreno sindromas, blefaritas.